Обезопасяват електрически стълбове за защита на птиците в района на Белене - News.bg
31.10.2019 14:20:48
31.10.2019 14:25:03
Монтират 127 маркиращи устройства /дивертори/ по електропроводите в община Белене, които правят проводниците видими за птиците и намаляват риска от сблъсък с тях. Предвижда се и обезопасяването на 63 стълба с различни птицезащитни продукти.
До момента са обезопасени изцяло 13 стълба с 39 изолационни комплекта.
Усилията са част от проекта "Живот за птиците", който се изпълнява в партньорство с Българско дружество за защита на птиците /БДЗП/. В рамките на този проект се извършват теренни проучвания, за да се установят най-рисковите за птиците райони и да се гарантира целесъобразно насочване на усилията за обезопасяване на електропроводите.
Проучванията са определили област Плевен като регион с особено значение. Те ще продължат, докато се идентифицират всички важни за птиците места и се планират конкретни мерки за повишаване на сигурността им.
За проекта е предвиден бюджет от 2,65 млн. евро.
Електроразпределителното дружество инвестира в него над 800 хил. евро , както и човешки ресурс и усилия за неговото изпълнение. Европейската комисия осигурява финансиране от 1.85 млн. евро по програма Life на Европейския съюз.
Начало / У нас / Общество / Обезопасяват електрически стълбове за защита на птиците в района на Белене